Nyeste Skilderie af Kiøbenhavn, 1829-01-24
Under den forrige Regjering havde de høieste Embeder været betroede ham. Men Kong Joseph Emanuel, som med Grund holdt ham for et stolt, uretfærdigt Menneske, der opofrede alt for sin Ærgjerrighed, betog ham hine høie Poster. Had imod Kongen, der ikke forstod at skatte hans indbildte store Fortjenester, og Misundelse imod Ministeren Deyras, efter hvis Post han tragtede, lod ham let bevæge til at laane Jesuiternes Jndbydelser sit Øre, og at indgaae i en Revolutions Planer, hvilke, ved Monarkens Død, skulde bringe hans Huus Morgenrøden af lykkelig Fremtid nærmere. Marquien af Tavora blev ogsaa bevæget til Deeltagelse, mindre af egen Tilbøielighed, end som et Værk af hans stolte, dobbelt fornærmede Gemalinde. Han havde i mange Aar bestyret Statholderskabet i Ostindien, og som Vicekonge i Goa ført et Liv, og været viist en Ære, som nu hans Privatliv i Lissabon ei kunde give ham. Ved stræng Retfærdighed i Forbindelse med Mildhed og blid Omgang, samt Nidkierhed for de hans Bestyrelse betroede Landes Vel, havde han erhvervet sig uindskrænket Agtelse; men dette var næsten det eneste Gode, han bragte tilbage fra det rige Jndien, hvor Andre forstode i faa Aar at vorde Millionærer. Saa lidet havde han søgt egen Fordeel. For Kongen var alt dette ei ubekjendt. Han havde ogsaa det Held i lang Tid at staae hos ham i fortrinlig Agtelse. Endog som Kriger havde Marquien tilligemed sin Gemalinde udmærket sig, ved i et Feldttog imod Hinduerne at fratage deres Regent Fæstningen Pirrie, og at underkaste dem Portugals Herredømme. Det var vist nok denne Agtelse, som enhver af hans Undergivne yttrede ham, og i Særdeleshed Kongens yttrede Høiagtelse for en mangeaarig tro Embedsmand, hvorved Minister Pombals Misundelse blev opvakt. Denne kloge Statsmand skildrede Marquien for Kongen som en meget farlig Mand, der paa tilsyneladende Fortjenester af Kronen ikkun byggede Planer til at tilfredsstille sin egen umættelige Ærgjerrighed. Længe stod Kongen fast i sin Overbeviisning; men den snilde Minister, vidste dog at faae ham til at vakle. Ministeren havde bestemt en af sin egne Paarørende til den ligesaa hæderfulde, som vigtige og indbringende Post, en Vicekonge af Goa beklæder. Marquien blev saaledes pludseligen kaldet fra Posten, og ved sin Tilbagekomst til Lissabon modtagen med megen Kulde. Ingen kunde udfinde Grunden til denne ligesaa uventede som ufortjente Modtagelse. J Bevidsthed om sin Uskyldighed, om ufortrøden Opfyldelse af sine Pligter, og sit Embedes samvittighedsfuldeste Forvaltning, havde han Mod tilmed største Rolighed at taale Tilsidesættelse. Bevarer ikke Historien Minder om end større Uret, der var vederfaret en Colombo, en Magellan, og andre store Mænd, Hans Gemalinde kunde ei med lige Mod finde sig i sin Mands Skjæbne; men da hun var ham med en næsten sværmerisk Kierlighed hengiven, følede hun dobbelt den Fornærmelse, der vistes ham. Jstedetfor altsaa at sætte sig ved Aandsstyrke, som hans ud over Hoffets Vejrgunst, tænkte hun ikkun paa Had og Hævn imod dem, som havde været Aarsag til denne Krænkelse, og tillige imod Kongen, som lydeligen havde beskyldt Marquien af Tavora for Utaknemmelighed. Jesuiterne kom nu i Virksomhed. Det var dem vel forbudt, at udøve enhver geistlig Forretning, hvortil de ellers fortrinligen valgtes; men dog havde Nogle af Samfundet, som stode i et udmærket Rygte af Hellighed, hverken tabt deres Adgang til eller Indflydelse i de Stores Huse. Saaledes var Pater Malagrida, der bekiendte sig til Ordenen, bleven Tavoras Gemalindes Skriftefader. Hun havde længe spildt sine Bønner og Kjertegn paa at opirre hendes Gemal til Hævn. Først hendes benævnte Skriftefader, Jesuiteen, lykkedes det at opflamme hans indre Harme til en brændende Flamme, og da at faae vakt hos ham det Forsæt morderisk at hævne sig. Ved religiøse Midler søgte Malagrida end mere at bestyrke ham deri, i det han foregav Syner og Aabenbaringer fra Himlen selv, hvorved han opfordredes til det fortjenstfulde Værk at befrie Fædrenelandet fra en Regent, der blot var en Bold i en herskesyg og tyrannisk Ministers Haand.